KOMISIJOS SPRENDIMAS
2006 m. balandžio 12 d.
iš dalies keičiantis Sprendimą 1999/659/EB, nustatantį Europos žemės ūkio orientavimo ir garantijų fondo asignavimų kaimo plėtros priemonėms 2000-2006 metams valstybėms narėms skiriamas orientacines lėšas
(pranešta dokumentu Nr. C(2006) 1542)
(Tik tekstai danų, olandų, anglų, suomių, prancūzų, vokiečių, graikų, italų, portugalų, ispanų ir švedų kalbomis yra autentiški)
(Tekstas svarbus EEE)
(2006/289/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai (1), ypač į jo 46 straipsnio 2 dalį,
kadangi:
(1)
Komisija Sprendimu 1999/659/EB (2) valstybėms narėms paskyrė pradines lėšas kaimo plėtroms priemonėms, kurias 2000-2006 m. iš dalies finansuoja EŽŪOGF Garantijų skyrius.
(2)
Sprendimo 1999/659/EB 1 straipsnio trečioje pastraipoje nustatoma maksimali suma, kurią 2006 m. spalio 16 d.- gruodžio 31 d. laikotarpiui gali skirti EŽŪOGF. Nustačius pereinamąsias priemones, nurodytas 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (3) 39 straipsnio 1 dalyje, ši nuostata nebetaikoma.
(3)
Pagal Reglamento (EB) Nr. 1257/1999 46 straipsnio 3 dalį paskirtos pradinės lėšos gali būti koreguojamos remiantis faktinėmis išlaidomis ir pakoreguotomis išlaidų prognozėmis, kurias atsižvelgdamos į programų tikslus pateikė valstybės narės.
(4)
Pagal 2004 m. balandžio 29 d. Komisijos reglamentą (EB) Nr. 817/2004, nustatantį išsamias Tarybos reglamento (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai taikymo taisykles (4), Komisija suderina kiekvienai valstybei narei paskirtas pradines lėšas, nustatytas Sprendimu 1999/659/EB, per du mėnesius nuo biudžeto atitinkamiems finansiniams metams patvirtinimo.
(5)
Tikslinant paskirtas pirmines lėšas, reikia atsižvelgti į kiekvienos valstybės narės 2000-2005 m. išnaudotas lėšas ir pakoreguotas 2006 m. prognozes, pateiktas iki 2005 m. spalio 1 d. Remiantis Komisijos reglamento (EB) Nr. 817/2004 55 straipsnio 1 dalies b punkto nuostatomis, sudarant 2006 m. išlaidų prognozes nurodoma, kad biudžeto asignavimų, skirtų 2006 m., suma nebus išleista. Pagal Reglamento (EB) Nr. 1257/1999 46 straipsnio 3 dalį Komisija iš naujo paskirsto nepanaudotas lėšas valstybėms narėms, kurios numato išnaudoti savo finansinius paketus 2000-2006 m. programavimo laikotarpiu pagal Sprendime 1999/659/EB numatytą paskirtų pradinių lėšų paskirstymo būdą.
(6)
2003 m. rugsėjo 29 d. Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrą žemės ūkio politiką taisykles ir nustatantis tam tikras paramos schemas ūkininkams bei iš dalies keičiantis Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (5), numatyta išnaudoti dėl moduliavimo atsirandančias papildomas Bendrijos teikiamos pagalbos sumas ir skirti jas priemonėms, susijusioms su kaimo plėtros programavimu, pagal Reglamentą (EB) Nr. 1257/1999 finansuojamu EŽŪOGF Garantijų skyriaus lėšomis.
(7)
2005 m. gruodžio 19 d. Komisijos sprendimu C(2005) 5314 (6) sumos, atsiradusios dėl moduliavimo pagal Reglamento (EB) Nr. 1782/2003 10 straipsnio 1 pastraipą, buvo paskirtos valstybėms narėms. Šias paskirtas lėšas reikia įtraukti į 2006 biudžetiniams metams valstybėms narėms paskirtas lėšas, kaip nustatyta Sprendime 1999/659/EB.
(8)
Dėl to reikėtų atitinkamai iš dalies pakeisti Sprendimą 1999/659/EB,
PRIĖMĖ ŠĮ SPRENDIMĄ:
1 straipsnis
Sprendimas 1999/659/EB iš dalies pakeičiamas taip:
a)
1 straipsnio trečia pastraipa išbraukiama;
b)
priedas pakeičiamas šio sprendimo priedu.
2 straipsnis
Šis sprendimas skirtas Belgijos Karalystei, Danijos Karalystei, Vokietijos Federacinei Respublikai, Graikijos Respublikai, Ispanijos Karalystei, Prancūzijos Respublikai, Airijai, Italijos Respublikai, Liuksemburgo Didžiajai Hercogystei, Nyderlandų Karalystei, Austrijos Respublikai, Portugalijos Respublikai, Suomijos Respublikai, Švedijos Karalystei, Jungtinei Didžiosios Britanijos ir Šiaurės Airijos Karalystei.
Priimta Briuselyje, 2006 m. balandžio 12 d.